עירית (יישוב)

עִירִית הוא יישוב קהילתי מתוכנן שעתיד להיווסד במבואות ערד, בקרבת העיר ערד. מיקומו בבקעת ערד, כ-1.5 קילומטרים צפונית לתל ערד, על כביש 80 בגובה של 520 מטרים מעל פני הים.

היישוב מיועד למגורי יהודים, ומתוכננות לקום בו כ-500 יחידות דיור, בהם יתגוררו כ-1,800 תושבים. שטחו של היישוב יהיה כ-500 דונם, ויוקצו לו שטחי חקלאות סביבו.

שמו של היישוב "עירית" הוא על שם הצמח עירית, הגדל באזור בו הוא יקום.

 גאוגרפיה 
היישוב ייבנה מזרחית לשטחים בהם יושב השבט הבדואי קשכר נבארי, בבקעת ערד, בגובה של 520 מטרים מעל פני הים. הוא ישכון כ-1.5 קילומטרים צפונית לתל ערד, ליד קצהו של הר גבנונים.

היישוב יוקם בצמוד לכביש 80. הוא יימצא בקרבת נחל דבשת, הזורם אל נחל טוב שנשך אל נחל צאלים ובהמשך לים המלח.

הקמה
היישוב מוקם כחלק מגוש מבואות ערד, שאושר לראשונה בהחלטת ממשלה מס' 3782, בשנת 2011.

בשנת 2014 המליצה המועצה הארצית לתכנון ולבנייה על הקמת יישובים חדשים באזור מבואות ערד, בין כביש 80 לכביש 31. בשנת 2022 קיבלה ממשלת ישראל השלושים ושש החלטה להקים את חמישה יישובים במבואות ערד. בהמשך השנה החליטה ועדת השמות הממשלתית ששמו של יישוב זה יהיה "עירית".

ב-2025 פורסם כי משרד הפנים בוחן לאיזו מועצה אזורית לשייך את היישוב.

הערות שוליים

קטגוריה:מבואות ערד
קטגוריה:הנגב: יישובים
קטגוריה:ישראל: יישובים עתידיים
קטגוריה:בקעת ערד